Վիոլետա Ուրմանա

Վիոլետա Ուրմանավիչյուտե Ուրմանա (, ), լիտվացի օպերային երգչուհի (սոպրանո, մեցցո-սոպրանո)։

Կենսագրություն 
Ծնվել է 1961 թվականի օգոստոսի 19-ին Լիտվայի հարավ-արևմուտքում գտնվող Կապսուկասում քաղաքում։ Ավարտել է դաշնամուրի բաժինը, ապա Վիլնյուսի կոնսերվատորիայի վոկալի բաժինը։ 1991 թվականից նա շարունակել է ուսումը Մյունխենի Բարձրագույն երաժշտական դպրոցում՝ Աստրիդ Վարնայի մոտ։ Շուտով նա ընդունվել է Բավարիայի պետական օպերայի ստուդիան։
1993 թվականին Սենթ Գալլենի օպերայում առաջին անգամ հանդես է եկել Լաուրայի դերում (Ա. Պոնկիելլիի «Ջոկոնդա»)։

Երգչուհին դարձել է աշխարհահռչակ՝ կատարելով մեցցո-սոպրանո դերեր։ 2002 թվականին Վիոլետա Ուրմանան սկսել է իր «երկրորդ գործունեությունը» որպես սոպրանո և նորից գրավել է օպերայի աշխարհը։

Մրցանակներ և կոչումներ 
 Վիեննայի «Belvedere» և Բարսելոնայի Ֆ. Վինյասի անվան միջազգային մրցույթների հաղթող։
 2001 թվականին պարգևատրվել է Մեծ իշխան լիտվացի Գյադիմինասի III աստիճանի շքանշանով և Լիտվայի արվեստի և մշակույթի ազգային շքանշանով։
 2002 թվականին երգչուհին Լոնդոնում ստացել է թագուհու ֆիլհարմոնիկ միության մրցանակը և Բերգամոյում Ֆրանկո Աբյատիի մրցանակը։
 2009 թվականին Վիեննայում արժանացել է «Kammersängerin» պատվավոր կոչմանը։
 2012 թվականին ստացել է Երաժշտության և թատրոնի լիտվական ակադեմիայի պատվավոր դոկտորի կոչում։

Ծանոթագրություններ 

Լիտվացի երգչուհիներ
Լիտվայի ազգային մրցանակի դափնեկիրներ
21-րդ դարի օպերային երգիչներ
20-րդ դարի օպերային երգչուհիներ
Խորհրդային օպերային երգիչներ և երգչուհիներ